CELEX: 52019PC0138
Language: sl
Date: 2019-03-18
Title: Predlog IZVEDBENI SKLEP SVETA o dovoljenju Italiji, da na opredeljenih geografskih območjih uporabi znižano stopnjo obdavčitve za plinsko olje in utekočinjeni naftni plin za ogrevanje v skladu s členom 19 Direktive 2003/96/ES

EVROPSKA KOMISIJA
            Bruselj, 18.3.2019
            COM(2019) 138 final
            2019/0079(NLE)
            Predlog
            IZVEDBENI SKLEP SVETA
            o dovoljenju Italiji, da na opredeljenih geografskih območjih uporabi znižano stopnjo obdavčitve za plinsko olje in utekočinjeni naftni plin za ogrevanje v skladu s členom 19 Direktive 2003/96/ES
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               •Razlogi za predlog in njegovi cilji
            
            
               Obdavčitev energentov in električne energije v EU ureja Direktiva Sveta 2003/96/ES (
                  1
               ) (v nadaljnjem besedilu: direktiva o obdavčitvi energije ali Direktiva).
            
            
               V skladu s členom 19(1) Direktive, poleg določb zlasti iz členov 5, 15 in 17, lahko Svet na predlog Komisije državi članici soglasno dovoli uvedbo nadaljnjih izjem ali znižanj trošarin zaradi upoštevanja posebnih politik.
            
            
               Cilj tega predloga je Italiji dovoliti, da na nekaterih posebej prikrajšanih geografskih območjih uporablja znižano stopnjo obdavčitve za plinsko olje in utekočinjeni naftni plin za ogrevanje in s tem delno omili visoke stroške ogrevanja, ki jih imajo prebivalci teh geografskih območij. Visoke stroške ogrevanja povzročajo zelo težavne ali težavne podnebne razmere ali otoška lega takih območij v povezavi z oteženim nakupom goriva.
            
            
               Znižani davki se uporabljajo na geografskih območjih, ki izpolnjujejo spodnja merila.
            
            
               V skladu s členom 8(10) italijanskega Zakona št. 448/1998 se ugodnost uporablja za dobavo zadevnega goriva (plinskega olja in utekočinjenega naftnega plina), ki se uporablja v občinah:
            
            
               ·uvrščenih v podnebno cono F (najtežavnejše podnebne razmere na italijanskem ozemlju) v skladu s Predsedniškim odlokom št. 412 z dne 26. avgusta 1993;
            
            
               ·ki nimajo plinovodnega omrežja in se uvrščajo v podnebno cono E v skladu z zgoraj navedenim Predsedniškim odlokom št. 412/1993. V skladu s točko 4 člena 8(10)(c) Zakona št. 448/1998 se v tem primeru ta ugodnost ukine takoj, ko se občina priključi na plinovodno omrežje; 
            
            
               ·v deželi Sardinija in na manjših otokih, če v zadevnih občinah ni bilo urejeno omrežje zemeljskega plina. Ta del režimov zajema vse italijanske otoke razen Sicilije. 
            
            
               •Splošno ozadje
            
            
               Z dopisom z dne 31. oktobra 2018 so italijanski organi zaprosili za dovoljenje za uporabo znižane stopnje obdavčitve za plinsko olje in utekočinjeni naftni plin za ogrevanje na nekaterih posebej prikrajšanih geografskih območjih, in sicer s podaljšanjem Izvedbenega sklepa Sveta 2014/695/EU z dne 24. septembra 2014, ki Italiji dovoljuje, da na geografskem območju, opredeljenem v členu 8(10) italijanskega Zakona št. 448/1998, uporablja znižano stopnjo obdavčitve za plinsko olje in utekočinjeni naftni plin za ogrevanje v skladu s členom 19 Direktive 2003/96/ES(
                  2
               ). Navedeni sklep je Italiji dovoljeval uporabo znižane stopnje trošarine za domače gorivo in utekočinjeni naftni plin za ogrevanje na navedenih prikrajšanih območjih do 31. decembra 2018. Kot utemeljitev zahtevka za odstopanje je Italija navedla raznoliko ozemlje z raznovrstnimi podnebnimi in geografskimi razmerami. Nacionalne stopnje trošarine za plinsko olje in utekočinjeni naftni plin za ogrevanje so v Italiji razmeroma visoke. Da bi se izognili pretirani obremenitvi nekaterih potrošnikov, ki so še posebej odvisni od ogrevanja, je Italija na nekaterih delih svojega ozemlja uvedla znižano stopnjo obdavčitve in bi želela še naprej uporabljati znižanje za območje, opredeljeno v členu 8(10) italijanskega Zakona št. 448/1998. Število občin, ki nimajo omrežja za metan in so upravičene do zadevne davčne sheme, če spadajo v podnebno cono E, se je postopoma znatno zmanjšalo zaradi dokončanja vzpostavitve omrežja za metan, in sicer s prvotno 608 na sedanjih 260 občin. 
            
            
               Predlagano znižanje je nižje od tistega, predvidenega v prejšnjem sklepu. Z Izvedbenim sklepom Sveta 2014/695/EU je bilo dovoljeno znižanje davka v višini 129,11 EUR na 1 000 litrov za plinsko olje (s čimer se veljavna davčna stopnja zniža na 274,10 EUR na 1 000 litrov) in 159,07 EUR na 1 000 kg utekočinjenega naftnega plina (s čimer se veljavna davčna stopnja zniža na 30,87 EUR na 1 000 kg).
            
            
               Od 11. decembra 2015 se je uporabljalo znižanje ugodnosti za 5,07 % (na podlagi člena 2 Odloka predsednika Sveta ministrov z dne 29. septembra 2015 z uporabo odstavka 242 člena 1 Zakona št. 190 z dne 23. decembra 2014), znižanje davka pa trenutno znaša 122,56 EUR na 1 000 litrov za plinsko olje, ki se uporablja kot gorivo za ogrevanje (s čimer se veljavna davčna stopnja zniža na 280,65 EUR na 1 000 litrov), in 151,01 EUR na 1 000 kg za utekočinjeni naftni plin, ki se uporablja kot gorivo za ogrevanje (s čimer se veljavna davčna stopnja zniža na 38,93 EUR na 1 000 kg). 
            
            
               Italija želi z zahtevanim dovoljenjem nadalje ohraniti sedanje znižanje davka na določenih geografskih območjih.
            
            
               Tako trenutno znižanje davka znaša v povprečju 9–10 % cene plinskega olja, ki se uporablja kot gorivo za ogrevanje, in približno 6 % cene utekočinjenega naftnega plina, ki se uporablja v isti namen. V podnebnih conah E in F znižanje davka pomeni približno 10 % cene utekočinjenega naftnega plina in plinskega olja, ki se uporabljata kot gorivo za ogrevanje.
            
            
               Veljavna davčna stopnja je višja od najnižjih ravni obdavčitve, predpisanih v Direktivi.
            
            
               Davčne ugodnosti ni mogoče združevati z drugimi znižanji trošarin.
            
         
         
            
               Po navedbah italijanskih organov temelji diferenciacija davkov na objektivnih merilih, njen namen pa je zagotoviti geografsko kontinuiteto z drugimi deli italijanskega ozemlja, tj. prebivalcem upravičenih območij z znižanjem nesorazmerno visokih stroškov ogrevanja zagotoviti bolj primerljiv položaj z drugimi prebivalci Italije. Višina znižanja davka je enaka za vse uporabnike, saj je njegov namen samo delno znižanje dodatnih stroškov ogrevanja, ki jih imajo prebivalci upravičenih območij zaradi hladnega podnebja ali oteženega nakupa goriva.
            
            
               Po navedbah italijanskih organov so dodatni stroški prevoza plinskega olja in utekočinjenega naftnega plina v gorskih regijah za 140 % višji kot v ostalih delih države.
            
            
                Kar zadeva stroške cestnega prevoza, so ti odvisni od vrste vozila. V primeru gorskih območij in manjših otokov (kjer ni skladišč za naftne proizvode) se utekočinjeni naftni plin in plinsko olje za ogrevanje prevažata s tovornjaki s priklopnikom, kar v primerjavi s cestnimi vlačilci s polpriklopnikom pomeni dodatne stroške v višini 70–80 %. Tako majhne tovornjake je treba uporabljati zaradi težavnih značilnosti cest in manjših dobav goriva.
            
            
                V primeru otokov je treba dodati še stroške prevoza s trajektom. To lahko bistveno vpliva na stroške prevoza, ki so lahko do štirikrat višji.
            
            
               Posebnost otokov je v tem, da so dobave goriva zaradi geografskih razmer na otokih količinsko omejene, cena goriva pa je zaradi dodatnih stroškov prevoza višja kot v celinskem delu Italije. Znižanje davka ne povzroča prekomerne kompenzacije in zaradi njega cene utekočinjenega naftnega plina in plinskega olja niso nižje od cen v celinskem delu. Kar zadeva uporabo subvencije na manjših otokih, je v zadevnih krajih logistična veriga neizogibno dražja kot v celinskem delu Italije. Višji stroški so posledica pomanjkanja primarne logistike, kar povzroča višje stroške distribucije. Stroški so višji tudi zaradi pogosto problematičnega cestnega dostopa, višjih stroškov za motorna goriva od tistih v celinskem delu in stroškov prevoza za dostop do manjših otokov ter omejenih količin posamezne dobave. Italijanski organi so ocenili, da so ti stroški za približno 10–15 % višji od ustreznih stroškov v celinskem delu Italije.
            
            
               Italijanski organi pojasnjujejo, da so se zaradi ukrepa v zadnjih letih končne nakupne cene utekočinjenega naftnega plina in plinskega olja za ogrevanje znižale za približno 10 %.
            
            
               V zvezi z napredkom pri nacionalnem distribucijskem omrežju zemeljskega plina italijanski organi navajajo, da se lahko vzpostavitev distribucijskega omrežja za metan na italijanskem ozemlju šteje za na splošno zaključeno. Vendar je zaradi raznolikosti italijanskega ozemlja, za katero so značilne posebej raznolike fizičnogeografske razmere, ta postopek še vedno izjemno težaven ali celo neizvedljiv na nekaterih delih ozemlja, tudi zaradi z njim povezanih stroškov. Zato dežela Sardinija, manjši otoki in številne občine, ki ležijo na značilno gorskih območjih, še vedno nimajo dostopa do metana in ga v nekaterih primerih ne bodo nikoli dobili.
            
            
               Letni proračunski odhodki za ukrep znašajo približno 230 milijonov EUR. 
            
            
               •Veljavni predpisi na področju, na katero se nanaša predlog
            
            
               Direktiva Sveta 2003/96/ES z dne 27. oktobra 2003 o prestrukturiranju okvira Skupnosti za obdavčitev energentov in električne energije ter Izvedbeni sklep Sveta 2014/695/EU z dne 29. septembra 2014 o dovoljenju Italiji, da na opredeljenih geografskih območjih uporabi znižano stopnjo obdavčitve za plinsko olje in utekočinjeni naftni plin za ogrevanje v skladu s členom 19 Direktive 2003/96/ES.
            
            
               •Skladnost z drugimi politikami in cilji Unije
            
            
               V skladu s členom 19 direktive o obdavčitvi energije Komisija preuči vsak zahtevek za odstopanje, pri čemer upošteva pravilno delovanje notranjega trga, potrebo po zagotavljanju lojalne konkurence ter zdravstvene, okoljske, energetske in transportne politike EU.
            
            
               Diferenciacija davkov delno znižuje dodatne stroške ogrevanja, ki jih imajo državljani na nekaterih geografskih območjih Italije, ki so še posebej prikrajšana v primerjavi s preostalim ozemljem, za te državljane pa bi zato običajne davčne stopnje, ki se uporabljajo za utekočinjeni naftni plin in plinska olja za ogrevanje, pomenile pretirano davčno breme. Geografske ovire pomenijo dodatne stroške ogrevanja, ki so posledica težavnih podnebnih razmer ali otoške lege takih območij v povezavi z nedostopnostjo alternativnih virov ogrevanja in zlasti dostopa do omrežja zemeljskega plina.
            
            
               Znižana stopnja obdavčitve za plinsko olje in utekočinjeni naftni plin je višja od najnižje ravni obdavčitve EU, določene v direktivi o obdavčitvi energije, in le delno znižuje dodatne stroške ogrevanja v zadevnih geografskih območjih.
            
            
               Zato se lahko šteje, da je znižanje združljivo s ciljem zagotavljanja davčne spodbude za namen energetske učinkovitosti. Ni bilo ugotovljeno, da bi bil ukrep nezdružljiv z ustreznimi politikami EU na področjih okolja in energetike. 
            
            
               Poleg tega je ta ukrep sprejemljiv tudi ob upoštevanju potrebe po zagotovitvi pravilnega delovanja notranjega trga in lojalne konkurence. Njegov namen je le delno omiliti dodatne stroške ogrevanja, povezane z objektivnimi razmerami na zadevnih območjih. To znižanje davka ni kumulativno z drugimi vrstami znižanja davkov in se razen za ogrevanje prostorov ne uporablja za druge vrste uporabe goriv za ogrevanje.
            
            
               Člen 19(2) Direktive 2003/96/ES določa, da je veljavnost takšnih ukrepov omejena na največ šest let z možnostjo podaljšanja. Glede na to, da sedanja ureditev nima negativnega vpliva na trgovino znotraj EU in na splošno raven obdavčitve goriv v Italiji, Komisija v tej fazi predlaga, da se za zagotovitev pravne varnosti regijam dovoljenje dodeli za šest let, tj. od 1. januarja 2019 do 31. decembra 2024.
            
            
               Če Svet na podlagi člena 113 Pogodbe uvede spremenjeni splošni sistem za obdavčitev energentov in to dovoljenje glede na te spremembe ni več ustrezno, je treba za ohranitev nadaljnjega splošnega razvoja obstoječega pravnega okvira predvideti možnost, da ta sklep preneha veljati na dan začetka veljavnosti spremenjenih pravil.
            
            
               Če Svet sprejme tak novi sistem in Komisija meni, da je predlagano dovoljenje še vedno utemeljeno, pozitivno in pravočasno preuči vse zahtevke Italije za podobno dovoljenje, prilagojeno novemu sistemu, da se zagotovi neprekinjeno izvajanje tega predloga.
            
            
               •Pravila o državni pomoči
            
         
         
            
               Ukrep lahko pomeni državno pomoč v skladu s členom 107(1) PDEU. Ker znižana stopnja presega minimalne stopnje v EU, bi se za ukrep uporabljal člen 44 Uredbe št. 651/2014/EU (uredba o splošnih skupinskih izjemah) in bi se ukrep zato štel za združljivega z notranjim trgom. Po izteku obdobja veljavnosti uredbe o splošnih skupinskih izjemah 31. decembra 2020 bo pomoč še naprej izvzeta v prilagoditvenem obdobju šestih mesecev (glej člen 58(4) uredbe o splošnih skupinskih izjemah). Ta sklep ne posega v veljavna pravila o državni pomoči v obdobju, ki ga odstopanje zajema.
            
            
               2.PRAVNA PODLAGA, SUBSIDIARNOST IN SORAZMERNOST
            
            
               •Pravna podlaga
            
            
               Člen 19 Direktive Sveta 2003/96/ES.
            
            
               •Načelo subsidiarnosti
            
            
               Področje posredne obdavčitve, ki ga zajema člen 113 PDEU, samo po sebi ni v izključni pristojnosti EU v smislu člena 3 Pogodbe.
            
            
               Vendar ima Svet v skladu s členom 19 Direktive 2003/96/ES v okviru sekundarne zakonodaje izključno pristojnost, da državam članicam dovoli uporabo nadaljnjih izjem ali znižanj v smislu navedene določbe. Zato države članice ne morejo prevzeti te naloge Sveta. Posledično se načelo subsidiarnosti za ta izvedbeni sklep ne uporablja. Vsekakor pa tega dokumenta v skladu s Protokolom št. 2 k Pogodbama ni treba posredovati nacionalnim parlamentom za preverjanje skladnosti z načelom subsidiarnosti, saj ne gre za osnutek zakonodajnega akta.
            
            
               •Načelo sorazmernosti
            
            
               Predlog je v skladu z načelom sorazmernosti. Znižanje davkov ne presega tega, kar je potrebno za doseganje zadevnih ciljev. Znižanje davkov velja na določenih geografskih območjih. Odobrena davčna stopnja je višja od najnižjih ravni obdavčitve, predpisanih v Direktivi. 
            
            
               •Izbira instrumenta
            
            
               Predlagani instrument: izvedbeni sklep Sveta.
            
            
               Člen 19 Direktive 2003/96/ES določa le to vrsto ukrepa.
            
            
               3.REZULTATI NAKNADNIH OCEN, POSVETOVANJ Z ZAINTERESIRANIMI STRANMI IN OCEN UČINKA
            
            
               •Naknadne ocene/preverjanja ustreznosti obstoječe zakonodaje
            
            
               Za ta ukrep ni potrebna ocena obstoječe zakonodaje.
            
            
               •Posvetovanje z zainteresiranimi stranmi
            
            
               Predlog vključuje znižanje davčne stopnje, ki velja le za Italijo.
            
            
               •Zbiranje in uporaba strokovnih mnenj
            
            
               Zunanje strokovno mnenje ni bilo uporabljeno.
            
            
               •Ocena učinka
            
         
         
            
               Ocena učinka ni bila opravljena.
            
            
               •Temeljne pravice 
            
            
               Ukrep ne vpliva na temeljne pravice.
            
            
               4.PRORAČUNSKE POSLEDICE
            
            
               Ukrep ne pomeni finančne ali upravne obremenitve Unije, zato predlog ne vpliva na proračun Unije.
            
            
               5.DRUGI ELEMENTI
            
            
               Načrti za izvedbo ter ureditev spremljanja, ocenjevanja in poročanja 
            
            
               Načrt za izvedbo ni potreben. Ta predlog se nanaša na dovoljenje za znižanje davka za eno samo državo članico na njeno lastno zahtevo. Določeno je za omejeno obdobje šestih let. Uporabljena davčna stopnja bo višja od najnižje ravni obdavčitve, določene z direktivo o obdavčitvi energije. Ukrep je mogoče oceniti v primeru zahtevka za podaljšanje po preteku šestletnega obdobja.
            
            
               •Povzetek predlaganega ukrepa
            
            
               Komisija predlaga, da se odobri znižanje davka v višini 122,56 EUR na 1 000 litrov za plinsko olje in 151,01 EUR na 1 000 kg za utekočinjeni naftni plin. Davčna stopnja, ki se uporablja, znaša 280,65 EUR na 1 000 litrov za plinsko olje, ki se uporablja kot gorivo za ogrevanje, in 38,93 EUR na 1 000 kg za utekočinjeni naftni plin, ki se uporablja kot gorivo za ogrevanje. Davčna stopnja, ki se uporablja, je višja od najnižjih ravni obdavčitve, predpisanih v Direktivi 2003/96/ES.
            
            
               2019/0079 (NLE)
            
            
               Predlog
            
            
               IZVEDBENI SKLEP SVETA
            
            
               o dovoljenju Italiji, da na opredeljenih geografskih območjih uporabi znižano stopnjo obdavčitve za plinsko olje in utekočinjeni naftni plin za ogrevanje v skladu s členom 19 Direktive 2003/96/ES
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije, 
            
            
               ob upoštevanju Direktive Sveta 2003/96/ES z dne 27. oktobra 2003 o prestrukturiranju okvira Skupnosti za obdavčitev energentov in električne energije
                  3
                ter zlasti člena 19(1) Direktive,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Na podlagi člena 19(1) Direktive 2003/96/ES je Italija dobila dovoljenje za uporabo znižane stopnje trošarine za plinsko olje in utekočinjeni naftni plin za ogrevanje na nekaterih posebej prikrajšanih območjih. Zadnje dovoljenje je bilo dodeljeno do 31. decembra 2018 z Izvedbenim sklepom Sveta 2014/695/EU
                  4
               .
            
         
         
            
               (2)Z dopisom z dne 31. oktobra 2018 so italijanski organi zaprosili za dovoljenje za uporabo znižane stopnje obdavčitve za plinsko olje in utekočinjeni naftni plin za ogrevanje na nekaterih posebej prikrajšanih geografskih območjih s podaljšanjem prakse na podlagi Sklepa 2014/695/EU na nekaterih območjih, in sicer pred iztekom njene veljavnosti. Dodatne informacije in pojasnila so predložili 14. decembra 2018. Italijanski organi so zaprosili za dovoljenje za obdobje od 1. januarja 2019 do 31. decembra 2024.  
            
            
               (3)Italija obsega zelo raznoliko ozemlje z raznovrstnimi podnebnimi in geografskimi razmerami. Ob upoštevanju teh posebnosti je uvedla znižano stopnjo obdavčitve za plinsko olje in utekočinjeni naftni plin, da bi se s tem delno omilili nesorazmerno visoki stroški ogrevanja, ki jih imajo prebivalci nekaterih geografskih območij.
            
            
               (4)Diferenciacija davkov temelji na objektivnih merilih, njen namen pa je prebivalcem upravičenih območij zagotoviti bolj primerljiv položaj z drugimi prebivalci Italije, in sicer z znižanjem nesorazmerno visokih stroškov ogrevanja v primerjavi z ostalimi deli italijanskega ozemlja zaradi težavnih podnebnih razmer ali težav z nakupom goriva.
            
            
               (5)Znižana stopnja obdavčitve se uporablja na geografskih območjih, ki izpolnjujejo enega od naslednjih meril: (a) najtežavnejše podnebne razmere na italijanskem ozemlju (občine, ki spadajo v cono F, kot je opredeljena v Predsedniškem odloku št. 412 z dne 26. avgusta 1993
                  5
               ), (b) težavne podnebne razmere v povezavi s težavami z nakupom goriva (občine, ki spadajo v cono E, kot je opredeljena v Predsedniškem odloku št. 412 z dne 26. avgusta 1993, če v zadevnih občinah ni bilo urejeno omrežje zemeljskega plina), ter (c) geografska izoliranost v povezavi z oteženim in dragim nakupom goriva (v deželi Sardinija in na manjših otokih, če v zadevnih občinah ni bilo urejeno omrežje zemeljskega plina). Znižana stopnja obdavčitve bi se morala uporabljati samo do dokončanja omrežja zemeljskega plina v zadevnih občinah.
            
            
               (6)Komisija je pregledala zahtevani ukrep in ugotovila, da ne izkrivlja konkurence ali ovira delovanja notranjega trga ter se ne šteje za nezdružljivega s politiko EU na področju okolja, energije in prometa. Znižana stopnja obdavčitve za plinsko olje in utekočinjeni naftni plin bi bila še vedno višja od najnižjih ravni obdavčitve EU, ki so določene v Direktivi 2003/96/ES, in bi le delno omilila dodatne stroške ogrevanja na zadevnih geografskih območjih.
            
            
               (7)Italiji bi bilo zato treba v skladu s členom 19(2) Direktive 2003/96/ES dovoliti, da na opredeljenih geografskih območjih do 31. decembra 2024 uporablja znižano stopnjo obdavčitve za plinsko olje in utekočinjeni naftni plin za ogrevanje.
            
            
               (8)Iz člena 19(2) Direktive 2003/96/ES izhaja, da mora biti vsako dovoljenje, dodeljeno na podlagi navedenega člena, strogo časovno omejeno.
            
            
               (9)Da bi se zadevnim regijam zagotovila zadostna stopnja gotovosti, bi bilo treba dovoljenje dodeliti za obdobje šestih let. Če Svet na podlagi člena 113 Pogodbe uvede spremenjeni splošni sistem za obdavčitev energentov in to dovoljenje glede na te spremembe ni več ustrezno, je za ohranitev nadaljnjega splošnega razvoja obstoječega pravnega okvira primerno predvideti, da ta sklep v tem primeru preneha veljati na dan začetka veljavnosti pravil spremenjenega sistema.
            
            
               (10)Zaradi zagotovitve, da bi se ukrep uporabljal brez prekinitve glede na dovoljenje za uporabo znižane stopnje obdavčitve iz Sklepa 2014/695/EU, ki je prenehal veljati 31. decembra 2018, bi bilo primerno, da se ta sklep uporablja od 1. januarja 2019.
            
            
               (11)Ta sklep ne posega v uporabo pravil Unije o državni pomoči –
            
            
               SPREJEL NASLEDNJI SKLEP: 
            
            
               Člen 1
            
            
               1. Italiji se dovoli uporaba znižane stopnje obdavčitve za plinsko olje in utekočinjeni naftni plin za ogrevanje na naslednjih prikrajšanih geografskih območjih:  
            
            
               (a)v občinah, ki spadajo v podnebno cono F, kot je določena v Predsedniškem odloku št. 412 z dne 26. avgusta 1993;
            
            
               (b)v občinah, ki spadajo v podnebno cono E, kot je določena v Predsedniškem odloku št. 412 z dne 26. avgusta 1993;
            
            
               (c)v občinah na Sardiniji in manjših otokih, to je na vseh italijanskih otokih razen Sicilije. 
            
            
               2. Za izognitev prekomerni kompenzaciji znižanje ne sme presegati dodatnih stroškov ogrevanja na zadevnih območjih. Zato v posebnem primeru Sardinije in manjših otokov znižanje davka ne sme znižati cene pod ceno enakega goriva v celinskem delu Italije.
            
            
               3. Znižana stopnja je skladna z zahtevami iz Direktive 2003/96/ES in zlasti z najnižjimi ravnmi obdavčitve iz člena 9 navedene direktive.
            
            
               Člen 2
            
            
               Upravičenost geografskih območij iz točk (b) in (c) člena 1(1) velja pod pogojem, da v zadevni občini ni omrežja zemeljskega plina. 
            
         
         
            
               Člen 3
            
            
               Ta sklep se uporablja od 1. januarja 2019 do 31. decembra 2024.
            
            
               Če Svet na podlagi člena 113 Pogodbe uvede spremenjeni splošni sistem za obdavčitev energentov in dovoljenje iz člena 1 tega sklepa glede na te spremembe ni več ustrezno, ta sklep preneha veljati na dan začetka veljavnosti pravil spremenjenega sistema. 
            
            
               Člen 4
            
            
               Ta sklep je naslovljen na Italijansko republiko.
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  ()
                        Direktiva Sveta 2003/96/ES z dne 27. oktobra 2003 o prestrukturiranju okvira Skupnosti za obdavčitev energentov in električne energije (UL L 283, 31.10.2003, str. 51). Direktiva je bila nazadnje spremenjena z direktivama 2004/74/ES in 2004/75/ES (UL L 157, 30.4.2004, str. 87 in str. 100).
               
               
                  
                     (2)
                  ()
                        UL L 109, 19.4.2008, str. 27–29.
               
               
                  
                     (3)
                  ()
                        UL L 283, 31.10.2003, str. 51.
               
               
                  
                     (4)
                  ()
                        Izvedbeni sklep Sveta 2014/695/EU z dne 29. septembra 2014 o dovoljenju Italiji, da na opredeljenih geografskih območjih uporabi znižano stopnjo obdavčitve za plinsko olje in utekočinjeni naftni plin za ogrevanje v skladu s členom 19 Direktive 2003/96/ES (UL L 291, 7.10.2014, str. 16). 
               
               
                  
                     (5)
                  ()
                        Predsedniški odlok št. 412 z dne 26. avgusta 1993 deli ozemlje Italije na šest podnebnih con (A do F). Razvrstitev temelji na enoti „stopinj na dan“, ki pomeni število dni na leto, na katere se zunanja temperatura razlikuje od optimalne temperature 20 °C in je zato potrebno ogrevanje.